༄༅༔ ༔སྦས་ཡུལ་འབྲས་མོ་ལྗོངས་ཀྱི་ལམ་ཡིག་ལེའུ་དྲུག་པ་ལྡེ་མིག་འཁྲུལ་གྱི་དགུ་སྐོར་བདོག་གོ༔ ༔

ྈཾ༔ ༔྅྅྅྅ འཕགས་པ་ཐུགས་རྗེ་ཆེན་པོ་ལ་ཕྱག་འཚལ་ལོ༔ སྤྱན་རས་གཟིགས་ཀྱིས་བོད་ཁ་བ་ཅན་གྱི་ཡུལ་བྱིན་གྱིས་བརླབས་པའི་དུས་ན༔ གནས་
དབེན་ཞིང་བཟང་བ་ཐམས་ཅད་ཕྱི་མའི་དོན་དུ་སྦས་ཤིང་གབ༔ ཆོས་ཀྱི་སྒྲུབ་གནས་སུ་བྱིན་གྱིས་བརླབས༔ ལས་ཅན་གྱི་དོན་དུ་གབ་དཀྲོལ༔ ལོག་པ་ཅན་ལ་སྒོ་སྲུང་
བཞག་ནས༔ བར་ཡུལ་འབྲས་མོ་གཤོངས་ཀྱི་གནས་བྱིན་གྱིས་བརླབས་སོ༔ དེའི་ཚེ་གནས་ཀྱི་སྙིང་པོ་བཞུགས་ས་འཕགས་པའི་བཀའ་ཡི་ལུང་མཛད༔ དེའི་ཚེ་མི་ལོ་
བརྒྱ་ཕྲག་གསུམ་ན་མཛོད་ལྔ་སྟག་རྩེའི་སྟེང་དུ༔ ལྷའི་དབང་པོ་བརྒྱ་བྱིན་བྱོན་ནས་གནས་ཀྱི་སྒོ་དབྱེ་བ་གསལ་བྱེད་ལྷའི་ལུང་མཛད་དོ༔ དེའི་རྗེས་སུ་འཕགས་པའི་ཡུལ་མི་

ྈཾ༔ ༔ལྔ་བྱོན༔ གནས་ཀྱི་ལ་ལང་དེ་བཏག་པ་གདམས་རྩིས་ལུང་མཛད༔ དེ་ནས་མི་ལོ་སྟོང་ཕྲག་གསུམ་དང་བརྒྱ་ཕྲག་གསུམ༔ ལོ་བཞི་ནས་ཨུ་རྒྱན་གྱི་
རྒྱལ་པོ་པདྨ་འབྱུང་གནས་བྱོན༔ ཨེ་མ་ཧོ༔ བོད་ཀྱི་ཡུལ་དུ་འཕགས་པའི་བསྟན་པ་བྱོན་པའི་ཐོག་མ་ལ༔ ལྷའི་དབང་པོ་བརྒྱ་བྱིན་མཛོད་ལྔ་སྟག་རྩེའི་སྟེང་དུ་བྱོན་ཏེ༔ ལྷོ་
འབྲས་མོ་གཤོངས་ཀྱི་སྒོ་དབྱེ་བའི་ཐབས་གསལ་བྱེད་ལྷའི་ལུང་གསུངས་པ་འདི་ལྟ་སྟེ༔ དགའ་ལྡན་ལྷའི་ལུང་བསྟན་བདེ་སྐྱིད་ཀྱི་གྲོ་མ་ལུང་འདི་ལ༔ སྒོ་ཆེན་པོ་བཞི༔ གསང་ཕུག་
ལྟ་བུའི་སྒོ་བཞི་ཡོད༔ ལམ་ཡིག་བཞི༔ འཇུག་པའི་ཐབས་ཡོད་དེ༔ ས་གནད་རྩི་བའི་ཐབས་དང་༔ རྣལ་འབྱོར་པ་རྟོགས་པ་ཅན་འགྲོ་བའི་ལམ་ཡིག་ནི༔ བྱང་སྒོ་ནང་

ནས་མ་ཕྱེ་ན་ཕྱི་ནང་མི་ཕྱེད་པར་བཤད་དེ༔ རྩ་ཕྲན་དང་སྲོག་རྩ་འདྲེས་པ་དབྱེ་མི་ཤེས་པའི་དཔེ་ཡིས་མི་ཕྱེད་པའོ༔ དབང་པོ་བརྒྱ་བྱིན་ངའི་ལུང་འདི༔ དུས་ཐ་མ་ལ་ལྷ་བཟང་སྐྱོངས་ཞེས་བྱ་བ་སྐྱེ་བ་བརྒྱུད་
མཐའ་ལ༔ མི་རིགས་བཟང་གི་བུ་རུ་སྐྱེས་ནས་ལུང་འདི་རྙེད་དོ༔ གནས་འདིའི་སྒོ་ཚོལ་བར་འགྱུར་རོ༔ དང་པོ་བོད་ཀྱི་ཡུལ་མཐའ་བྲིས་མཚམས་ཞེས་བྱ་བའི་རི་རྩེ་ནས་ལྷོ་རུ་བལྟས་པས༔ ལྷའི་དབང་
པོ་བརྒྱ་བྱིན་གྱི་གདན༔ གནོད་སྦྱིན་གྱི་གནམ་རྟུམ་རྗེའི་ཕོ་བྲང་༔ གངས་ཆེན་རྒྱལ་པོ་གདན་ལ་བཞུགས་པ་ལྟ་བུ་ཞིག་ཡོད༔ དེའི་ཤར་ཟུར་ན་གངས་ཀྱི་སྒོ་བར་དོག་པོ་གཅིག་ཡོད་པས༔ བྱང་ཕྱོགས་
འཇུག་པའི་གངས་ཐང་དང་༔ ལྷོ་ཕྱོགས་སྒྲོལ་བའི་གངས་ཐོང་ལ་ཐབས་སྙིང་སྟོབས་ཀྱིས་སྒྲོལ་ཅིག༔ ལ་སྒོ་དེའི་རྩ་བ་ནས་གངས་ལུང་དོག་པོ་གཅིག་ལ་ཆུ་འབབ་པ་ཡོད་པས༔ ཆུ་དེའི་རྒྱུན་མ་ནོར་བ་ལ་
ཞུགས་ཤིག༔ ལུང་པ་དེའི་ཤར་ན་ལྟོངས་གཅིག་ཡོད༔ དེ་ལ་ཞུགས་ན་ཡང་ཕུ་ལུང་དུ་ཡོད་དེ་ལམ་ནོར་བ་ཡིན་ནོ༔ ནུབ་ཕྱོགས་ཀྱི་གངས་ཡོལ་ལེ་བ་གཅིག་ཡོད༔ དེ་ལ་ཞུགས་ནས་གོ་ཆུ་རོང་ལ་ནོར་ས་
ཡོད་དོ༔ བར་གྱི་ལུང་པའི་རྒྱུད་ལ་ཞུགས་པས༔ ཕུ་མཛོད་ལྔ་སྟག་རྩེའི་ཤར་ཟུར་ནས་ཞུགས་ཏེ༔ མདོ་ནས་ལྷོ་ནུབ་ལ་ཕྱིན་པས༔ ལུང་པ་ཇེ་ཡེངས་ཇེ་ཡེངས་ལ་འགྲོ༔ རོང་སྒོ་བཙན༔ གཡས་དང་

ྈཾ༔ ༔གཡོན་དུ་སེངྒེ་གནམ་དུ་མཆོངས་པ་འདྲ༔ དེ་ལ་སྒོ་བ་དཔའ་བོའི་གྱད་བཞི་སྡིག་ཅན་བསྲུང་བ་ལ་བསྐོས་ཡོད༔ དྲེགས་པའི་ཕྱི་ནང་བཞི་སྡོམ་ཉམས་བསྲུང་བ་ལ་བསྐོས་ཡོད༔ ཕྲ་
མེན་བཟའ་བདུད་ལྕམ་དྲལ་དང་བཅས་པ་རྣམས་མ་བསྲུང་བ་ལ་བསྐོས་ཡོད༔ དམ་ཚིག་གི་མ་མོ་བདུན་དམ་ཉམས་བསྲུང་བ་ལ་བསྐོས་ཡོད་པས༔ གནས་དེར་ཉམས་པ་རིགས་བཞི་མི་འགྲོ་བར་བྱ༔
བྲག་དེའི་དྲུང་དུ་མདའ་ལ་དར་སྣ་ལྔ་བཏགས་ལ་གཟུགས༔ སྒོ་སྲུང་མཆོད་པའི་ལྷ་ཁང་བཞེངས༔ དམ་ཉམས་པ་གཟུགས༔ ཀླུ་འབུལ༔ དེ་ནས་ཡུད་ཙམ་ཞིག་ཕྱིན་པ་དང་༔ དཔལ་འབྲས་མོ་
གཤོངས་ཀྱི་སྐྱིད་ཀྱི་གྲོ་མ་ལུང་གི་དབྱིབས་དང་གནས་ཚུལ་ཐམས་ཅད་བཀྲ་ལམ་གྱིས་མཐོང་ངོ་༔ དབང་པོ་བརྒྱ་བྱིན་ལྷའི་ལུང་བསྟན་ནི༔ ཉུང་ངུས་གསང་བའི་སྙིང་གཏམ་འདི་ལྟ་སྟེ༔ མཛོད་ལྔ་སྟག་
རྩེའི་མདོ་ནས་ལུང་པ་གསུམ༔ ལྷོ་རུ་ཁ་བསྟན་འདྲ་མོན་ཡིན༔ གཡས་པའི་རི་དེ་ང་རི་ཡིན༔ བར་མའི་ཏིང་གི་ནགས་ལུང་རོང་སྟོན་ཡིན༔ གཡོན་པའི་ཆུ་རྒྱུན་ཁྲིད་ལ་འགྲོ་དགོས་ཏེ༔ ས་རོང་དོག་
པས་ཤར་དུ་ནོར་ས་ཡོད༔ ནོར་ས་མོན་ཕུ་ཡང་ལུང་ནང་དུ་འོང་༔ ལེགས་པར་འགྲོ་དུས་མཛོད་ལྔའི་གཡོན་ཟུར་ཕྱི༔ གངས་སྒོ་སྒྲོལ་བ་ལྷ་རིའི་འཇུག་སྒོ་སྟེ༔ དེའི་ཆུ་རྒྱུད་ཁྲིད་ལ་ལུང་པའི་དབྱིབས༔

སྒོ་མོའི་གཞུང་ཆུ་ཤར་དུ་འབབ་པ་ཡོད༔ མགོ་བོ་འཇུག་ལམ་བྱང་ཤར་མཚམས་སུ་བསྟན༔ རྐང་པ་སྒོ་མདོ་ལྷོ་ནུབ་མཚམས་སུ་བསྟན༔ དེ་འདས་ཕ་རོལ་ནང་སོ་རྙེད་པའི་རྟགས༔ ལུང་པའི་གཞུང་རྒྱུད་
ཚངས་ཐིག་འཐེན་པ་འདྲ༔ སྐལ་བ་ཅན་གྱིས་ལུང་འདི་ལྟས་ན་ཚུད༔ ཐོ་ཅོ་ཅན་གྱིས་རྩལ་སྐྱེད་ཕྱིན་གྱུར་ཀྱང་༔ སྒོ་སྲུང་ལྷ་འདྲེས་མིག་རྒྱུར་སྒོ་འགེགས་དང་༔ རང་གི་ལས་ལ་སྤང་བླང་མི་ཤེས་པས༔
རྐྱེན་བྱས་མཐའི་ལུང་ཕྲན་རྣམས་སུ་ཤོར༔ ལེགས་པར་ཚུད་ན་ལུང་པ་དེའི་མདོར༔ མཚོ་མུན་མཆོད་པའི་ཚུལ་དུ་བཀོད་ནས་ཡོད༔ སྨན་གྱི་རི་བཟང་མེ་ཏོག་ཚོམ་བུར་བཀོད༔ གངས་རི་ལྔ་དང་གངས་
ཕྲན་མང་པོ་ཡི༔ གནས་ཆེན་དེ་ལ་སྐྱོབ་བྱེད་བྱང་ནས་བསྐོར༔ སའི་མཐིལ་ནས་བྲག་དཀར་ལྷའི་གདན༔ ཙན་དན་སྡོང་པོ་བཞི་ཡིས་བསྐོར་བ་ཡོད༔ དེའི་སྒོ་ལ་ངས་ཡི་གེ་འདི་བྲིས་ནས་བཞག་པས༔
མ་འོངས་པའི་ཚེ་དཔལ་གྱི་སྤྲུལ་པ་ལྷོ་ནུབ་མཚམས་ནས་བྱོན་ཏེ༔ གནས་འདིའི་ལུང་བསྟན་རྒྱས་པར་བྱེད་པས༔ དེའི་ཚེ་ངའི་ལུང་འདི་ཟབ་མོ་གཏེར་དུ་སྦས་ཤིག༔ ངའི་ལུང་འདི་རྙེད་པ་དང་བོད་ཀྱི་མི་
ཕྱེད་ཀྱིས་ཐར་ཏེ༔ བོད་ལས་ངན་གྱི་རྐྱེན་བོད་པ་གནས་འདིར་འགྲོ་རུ་རུང་བའི་སྐབས་མི་རྙེད་པས༔ སྐྱེས་བུ་སྙིང་སྟོབས་ཅན་གྱིས་སྡེ་དཔོན་གྱིས་ཤིག༔ དག་པའི་འཁོར་བདུན་ཅུ་ཁྲིད་ཅིག༔ དེ་ཡང་

ྈཾ༔ ༔རྒྱས་པར་ཕྱེ་ན་དུས་ལ་བབ་པའི་ཚེ་འགྲོ་བ་མིའི་སྙིང་ཁ་ན༔ ལྷའི་ས་བོན་རང་བྱུང་དུ་རྡོལ་བ་གཅིག་སྙིང་སྟོབས་བསྐྱེད་ནས༔ གནས་འདི་ཚོལ་བར་འགྱུར་རོ༔ དེ་ཉིད་ཀྱིས་སློབ་
དཔོན་ལུང་དང་མཐུན་པ་བཅུ་གསུམ༔ བཙུན་པ་ཚངས་སྤྱོད་དག་པ་བཅུ་གསུམ༔ སྐྱེ་བོ་ཁྲིམས་ལ་གནས་པ་བཅོ་བརྒྱད༔ བུད་མེད་སྲིད་ལ་གནས་པ་ཉེར་གཅིག༔ གཙོ་བོ་གྲོས་ལ་མཁས་པ་མི་བཞི༔
དེད་དཔོན་བཀའ་བཞིན་སྒྲུབ་པའི་མི་བཀའ་ཉན་གཅིག་འཁྲིད་ལ༔ དུད་འགྲོ་དཀར་ཟལ་གཅིག་གིས་སྣ་དྲངས་པའི་ལྔ་བཅུ༔ དེ་ལྟར་མི་ཕྱུགས་བརྒྱ་ཕྲག་གཅིག་དང་ཉེར་གཅིག་ཐོག་མའི་འཁོར་ལ་འཁྲིད༔
ཕྱི་ལམ་ཐབས་དང་བརྡ་ཡིས་ཆོད༔ བར་ལམ་སྔགས་དང་ཕྱག་རྒྱས་བསྲུངས༔ ནང་སྒོ་གྱད་དང་མཚོན་ཆས་བསྲུངས་ཤིག༔ དེ་ལྟར་མ་བྱས་ན་བཀའ་ཉན་གྱི་འཁོར་འདུ༔ བར་དུ་འགོང་པོའི་ལྟ་རྟོག་པ་
འདུ༔ ཐ་མ་བར་དུ་གཅོད་པའི་བདུད་གསུམ་ཞུགས་ཏེ༔ གནས་དེར་འཛོམས་པས༔ ཐོག་མར་ལུང་དང་མཐུན་པའི་འཁོར་སྒྲོལ༔ བར་ཆད་བྱེད་པའི་འཁོར་བསྲུངས༔ ཐ་མ་བོད་ཀྱི་འབྲེལ་ཆོད་ཅིག༔
ཕྱི་མའི་ཚེ་ལུང་བསྟན་ཐོབ་པའི་གེགས་བརྒྱ་དང་ཉེར་གཅིག༔ སྤྲུལ་པའི་བུད་མེད་སུམ་ཅུ་རྩ་གསུམ་འབྱུང་༔ དེའི་ཕྱི་མ་སྡུག་བསྔལ་གྱིས་ཉམ་ཐག་པའི་སེམས་ཅན་སུམ་བརྒྱ་འབྱུང་བས༔ དེ་ལས་མང་བ་

ནི་འཇུག་པར་མི་རུང་ངོ་༔ དེའི་ཆོས་སྤྱད་པས་གནས་དེ་མི་ཡིས་གང་ཡོང་༔ སེམས་ཅན་མི་ཡི་ས་བོན་སྦས་པའི་དུས་ཡིན་ནོ༔ ཞེས་གསུངས་སོ༔ དཔལ་འབྲས་མོ་གཤོངས་ཀྱི་དབུས་སུ་ལྷའི་ལུང་
བསྟན་ནས༔ བར་སྣང་ལ་འཇའ་ཚོན་གྱི་ལམ་ལ་བཞུད་དོ༔ ལྷའི་དབང་པོ་བརྒྱ་བྱིན་གྱི་ལུང་བསྟན་ལེའུ་གཉིས་པའོ༔ hhhhhhh དེའི་ཚེ་དེའི་དུས་ན༔ འཕགས་པའི་སྤྲུལ་པ་མི་ལྔ་གནས་དེར་
བྱོན་ནས༔ ཕྱི་མའི་དུས་ན་གནས་དེར་གང་ཟག་ཇི་ལྟ་བུ་བགྲོད་དེ༔ བདེ་སྐྱིད་ཇི་ལྟ་བུ་འབྱུང་༔ ཡུན་ཇི་ཙམ་གནས༔ ཞེས་ལངས་ཏེ་བཏགས་པས༔ ལྷ་རྡོ་དཀར་པོ་བཅོ་བརྒྱད༔ ཐུན་རྡོ་ཁྲ་བོ་ལྔ༔
འདྲེ་རྡོ་ནག་པོ་གསུམ༔ འབྱུང་བ་རིགས་ཀྱི་རྡོ་བཞི་བབས་པ་ལས༔ གབ་པ་དཀྲོལ༔ ལེགས་པར་རྩིས་པས༔ གནས་འདི་ལ་ཐོག་མ་འཇུག་པའི་དུས་སུ༔ ཤར་སྒོ་ལ་བླུན་པོ་སྤྲེའུ་འདྲ་བ་གཅིག་བྱུང་བ་
སྡུག༔ ལྷོ་སྒོ་ལ་བླུན་པོ་གླང་འདྲ་བ་གཅིག་སྡུག༔ ནུབ་སྒོ་ལ་བླུན་པོ་ཁྱི་འདྲ་བ་གཅིག་སྡུག༔ བྱང་སྒོ་ལ་བླུན་པོ་ཝ་འདྲ་བ་གཅིག་སྡུག༔ སྤྱིར་བླུན་པོ་བསམ་པ་རྣོ་བ༔ ཡང་ན༔ ཐིབས་པ༔ ཐུང་
བ༔ ཁྲུག་པ་རྨོངས་པའི་མི་ལྔ་སྡུག༔ ཤར་སྒོ་བདེ་ལ་རིང་བ་སྟག་འདྲ་བས་ཕྱེ་ན་ཕྱེས༔ ལྷོ་སྒོ་ལ་འཇམ་མི་རིང་བ་ལྷ་འདྲ་བས་ཕྱེ་ན་ཕྱེས༔ ནུབ་སྒོ་བཟང་ལ་ཁྲོ་གཏུམ་ཆེ་བ་འབྲུག་འདྲ་བས་ཕྱེ་ན་ཕྱེས༔

ྈཾ༔ ༔བྱང་སྒོ་དཔའ་བོ་རྩལ་ཆེན་སེངྒེ་ལྟ་བུས་ཕྱེ་ན་ཕྱེས༔ སྤྱིར་བསམ་པ་རྒྱ་ཆེ་ལ་བརྟན༔ འདུན་གྲོས་ཞིབ་ལ་མཁས༔ གདུང་ཤུགས་དྲག་ལ་རིང་བ་རྣམས་ནས་འདིར་འཇུག་གོ༔ དེ་
ཡང་འཇུག་ཏུ་རུང་བའི་མི་རིགས་བཅོ་བརྒྱད་འབྱུང་སྟེ༔ ནང་བསམ་པ་དང་སྦྱར་ཏེ་རྩིས་པས༔ རྒྱ་ཆེ་བ་ནམ་མཁའ་ལྟ་བུ༔ གསལ་བྱེད་ཉི་ཟླ་ལྟ་བུ༔ བརྟན་པ་རི་བོ་ལྟ་བུ༔ ཀློང་ཆེན་རྒྱ་མཚོ་ལྟ་བུ༔
ཐབས་མཁས་དེད་དཔོན་ལྟ་བུ༔ གཞན་དོན་ལྷུན་གྲུབ་ལྟ་བུ༔ ཕྱི་སྤྱོད་པ་དང་སྦྱར་ཏེ་རྩིས་པས༔ ཅི་བྱེད་ལེགས་པ་ལྷ་བཟོ་བ་ལྟ་བུ༔ ཅི་སྨྲ་ལེགས་པར་མཉན་པ་ཁོལ་པོ་ལྟ་བུ༔ དད་པ་འཕོ་འགྱུར་མེད་
པ་ནད་པས་སྨན་འཚོལ་བ་ལྟ་བུ༔ གདུང་ཤུགས་ཆེ་བ་བུ་གཅིག་པའི་མ་ལྟ་བུ༔ བརྩོན་འགྲུས་ཆེ་བ་སྒེག་མོ་མགོ་བོ་ལ་མེ་ཤོར་བ་ལྟ་བུ༔ བསམ་རྒྱུ་གཞན་མེད་པ་བཙོན་དོང་ནང་ནས་འབྲོས་པ་ལྟ་བུ༔ ཕྱི་
ནང་ཐུན་མོང་ནས་རྩིས་ན༔ སྙིང་རྗེ་ཅན་ཁྲི་མཉན་ས་ལེ་ལྟ་བུ༔ སྡིག་སྒྲིབ་ཆུང་བ་ལྷ་ལྟ་བུ༔ བྱང་སེམས་ཆེ་བ་རྟག་ཏུ་ངུ་ལྟ་བུ༔ རེ་ས་གཞན་ན་མེད་པ་ཐང་སྟོང་གི་བྱི་ཕྲུག་ལྟ་བུ༔ ཆོག་ཤེས་པ་སེང་གེ་
ལྟ་བུ༔ གཞན་ལ་མི་གནོད་པ་ལུག་ལྟ་བུ་རྣམས་འཇུག་ཏུ་རུང་བས་དྲོངས་ཤིག༔ གནས་དེར་འཇུག་ཏུ་མི་རུང་བའི་མི་རིགས་དགུ་འབྱུང་སྟེ༔ ཕྲ་མ་མཁས་ལ་ཞེ་ངན་པ་ཝ་ལྟ་བུ༔ རོ་གྱོང་ལ་དགེ་བ་མེད་

པ་གཅན་གཟན་ལྟ་བུ༔ ཁ་སྤྱང་ཆེ་ལ་ཁྲེལ་མེད་པ་འཕྱོན་མ་ལྟ་བུ༔ བཅོལ་ཆུང་ལ་གཏད་མེད་པ་སྤྲེའུ་ལྟ་བུ༔ ཉོན་མོངས་ཧྲག་ལ་བསམ་པ་ཆུང་བ་སྨྱོན་པ་ལྟ་བུ༔ ཞེ་སྡང་ཆེ་ལ་རྒྱུད་ངན་པ་ཁྱི་ལྟ་བུ༔
ཁེངས་དྲེགས་ཆེ་ལ་སྤྱོད་པ་ངན་པ་ཇག་པ་ལྟ་བུ༔ ཚུལ་ཆོས་ཆེ་ལ་ཟོག་ཆེ་བ་རྐུན་མོ་ལྟ་བུ༔ གསོད་ལ་རྔམ་ལ་དམར་དད་ཆེ་བ་སྤྱང་ཁྱི་ལྟ་བུ་རྣམས་ཞུགས་ན་འཕགས་པའི་བསྟན་པ་བཤིག་པས༔ ལེགས་
པར་རྟོགས་ལ་སྲུངས་ཤིག༔ རུང་དང་མི་རུང་ཕྱེས་མའི་མི་ལྔ་འབྱུང་༔ སྡོམ་པ་ཉམས་པ་བསྙེན་པ་བརྒྱ་རྩ་གཅིག་གིས་སྦྱངས་ན་རུང་༔ དམ་ཉམས་པ་སྒྲུབ་པ་བརྒྱ་རྩ་གཅིག་གིས་བསྐངས་ན་རུང་༔
སྡིག་པོ་ཆེ་མཆོད་རྟེན་རང་ལུས་དང་མཉམ་པ་བརྒྱ་རྩ་གཅིག་བཞེངས་ན་རུང་༔ རྨེ་ཕོ་མོ་མཆོད་རྟེན་བརྒྱ༔ བསྙེན་གནས་བརྒྱ༔ གཟུངས་ཟབ་མོ་ཚར་བརྒྱ༔ ཁྲུས་ཀྱི་ཆོས་ག་བརྒྱ་བསྒྲུབས་ན་རུང་༔
འཕྱོན་མ་ནལ་མོ་བསྙེན་གནས་ཚར་ཉེར་གཅིག་བྱས་ན་རུང་སྟེ༔ ཕྱིན་ཆད་བསྡོམས་ནུས་པ་ལ་བསྲུང་བ་ཡིན་ནོ༔ གནས་དེར་བདེ་སྐྱིད་ཕུན་སུམ་ཚོགས་པ་ལྷའི་འདོད་ཡོན་དང་མཉམ་པ༔ རྒྱལ་པོའི་
གདུང་རབས་བཅོ་བརྒྱད་འབྱུང་༔ མི་ཡུལ་ཕལ་པ་དང་མཉམ་པའི་མི་ལོ་སྟོང་ཕྲག་གཉིས་འབྱུང་༔ དེ་ནས་སྤྲུལ་པའི་སངས་རྒྱས་འབྱུང་༔ བར་སྐབས་གསུམ་ལ་བདུད་ཀྱི་བུ་གསུམ་ཞུགས་པ་འཁྲིད་པས༔

ྈཾ༔ ༔མཚོན་ཆ་དང་དྲག་སྔགས་ཀྱི་གཏེར་ལོངས་སྤྱོད་ཅིག༔ དང་པོ་འཇུག་པ་སེམས་བསྐྱེད་པའི་བར་སྐབས༔ གཉིས་པ་གནས་པ་བདེ་ཞིང་སྐྱིད་པའི་བར་སྐབས༔ གསུམ་པ་བདེ་བ་མར་
འགྲིབ་ཀྱི་བར་སྐབས༔ བདུད་འདུལ་བ་ལ་ནན་ཏན་གྱིས་ཤིག༔ དང་པོའི་དུས་སུ་བརྟག་ཅིང་བསྲུང་༔ གཉིས་པའི་དུས་སུ་གྱད་ཀྱིས་བཟློག༔ གསུམ་པར་དྲག་སྔགས་དམོད་པས་སྒྲོལ༔ ཅེས་
གསུངས་ཏེ༔ སྤྲུལ་པའི་མི་ལྔ༔ རྒྱ་གར་གྱི་ཡུལ་དུ་གཤེགས་སོ༔ གབ་པ་རྩིས་ཀྱི་ལེའུ་གསུམ་པའོ༔ ཨེ་མ་ཧོ༔ སྤྲུལ་པའི་རྒྱལ་པོ་ཁྲི་སྲོང་ལྡེ་བཙན་སྐུ་འཁྲུངས་ནས་མི་ལོ་ཉི་ཤུ་རྩ་གཅིག་ནས༔
ཨུ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་སྤྱན་དྲངས༔ བྲག་དམར་དབུས་ཀྱི་བསམ་ཡས་བཞེངས༔ བོད་ཡུལ་ཆོས་ཀྱིས་གང་བར་བྱས༔ རྒྱལ་པོ་དགུང་ལོ་སུམ་ཅུ་རྩ་བརྒྱད་བཞེངས་པ་དང་༔
སྦས་པའི་ཡུལ་འབྲས་མོ་གཤོངས་སུ་བྱོན་ཏེ༔ ལྷ་སྲིན་ཐམས་ཅད་དམ་ལ་བཏགས༔ ཕྱི་མའི་དོན་དུ་བྱང་བུ་དྲུག་དང་༔ ལུང་བསྟན་སུམ་ཅུ་མཛད་དོ༔ སྙིགས་མའི་སེམས་ཅན་བསོད་ནམས་ཞན་པས༔
དགེ་བ་མི་སྒྲུབ་སྡིག་ལ་སྤྱོད༔ ལུང་བསྟན་ཐོབ་པའི་གང་ཟག་ལ༔ བདུད་ཀྱི་སྤྱོ་བ་འབྱུང་༔ དེ་ཚེ་དཔལ་འབྲས་མོ་གཤོངས་འདིར༔ ངའི་བསྟན་པ་འབྱུང་བས༔ དེའི་དོན་ལ་གཅེས་པའི་མན་ངག༔

ཀུན་རྫོབ་ཀྱི་སྣང་བ་བཤིག་པས༔ ཡང་དག་པའི་དོན་མཐོང་བ༔ ལྷ་སྲིན་གྱི་རྫུ་འཕྲུལ་ཕྲོགས་པས་དོན་འགྲུབ་པ༔ བདུད་ཀྱི་དཔུང་བཤིག་པས་ལོག་པའི་དགྲ་ཐུལ་བ་འདི༔ མ་འོངས་པའི་དོན་དུ་བཞག་
པར་བྱའོ༔ ས་མ་ཡ༔ རྒྱ་རྒྱ་རྒྱ༔ ཕྱི་མའི་དུས་ན་གནས་དེར་འཇུག་པའི་གང་ཟག་ལ་བདུད་དང་ལྷ་འདྲེའི་མགོ་སྐོར་བྱུང་ན་འདི་ལྟར་གྱིས་ཤིག༔ དང་པོ་འབྱུང་བ་སྒྱུར་བའི་འཕྲུལ་ཡིག་ཅེས་བྱ་བ༔
འཇིམ་པ་དང་རྡོ་ལ་གནས་དེ་ཆགས་པའི་དབྱིབས་དང་དཔེ་བརྩིགས་ལ༔ འབྱུང་བའི་དགྲ་མེད་པའི་ཕྱོགས་སུ་བཞག་སྟེ༔ དེ་ཉིད་གནས་དེ་དངོས་སུ་གསལ་བར་བསྐྱེད༔ ཡིན་ངེས་པའི་བསམ་པ་མ་སྐྱེས་
བར་དུ་ཡང་ཡང་གསལ་གདབ་བོ༔ མདུན་པ་ཡང་གཞན་དུ་མི་བཏང་བར་དེ་ལ་དུངས་ཀྱིས་བཏང་ངོ་༔ དཔེ་བསྒྱུར་བའོ༔ དེ་ནས་ཤོག་ཤོག་ལ་གནས་དེ་བྲིས་ནས༔ དངོས་སུ་བསྐྱེད༔ འཇིམ་པ་ལ་
བརྩིགས་ལ་དངོས་སུ་བསྐྱེད༔ འབྲུ་ཕྱེ་འམ་ཤིང་ཐལ་ལ་བརྩིགས་ལ་དངོས་སུ་བསྐྱེད་དོ༔ དུག་ཤིང་ལ་མེ་སྤར་ལ་རང་ལྷ་རུ་གསལ་བའི་ངང་ནས་སྔགས་བརྒྱ་རྩ་གཅིག་བཟླས་ཏེ༔ ཤོག་ཤོག་ལ་བྲིས་པ་དེ་
བསྲེགས་པས་གནས་དེའི་དངོས་པོ་བསྲེགས་ནས་སྟོང་པར་བསམ་མོ༔ ྅྅ གྷ་ཛྷ་ཏི་བ་ར་ཁ༔ ཡང་རླུང་གི་རྐྱལ་པ་གཅིག་ལ་སྔགས་འདི་བརྒྱ་རྩ་བཟླས་ཏེ་འབུད་དོ༔ གང་བ་དང་༔ བྱེ་མ་ལ་བསྐྱེད་

ྈཾ༔ ༔པ་དེ་སྟོར་བས༔